cyanic-selkie/wikianc huggingface dataset:
Ամուսնական մատանի
Մատանիների կրում
Ուղղափառ քրիստոնյաների մոտ ընդունված է ամուսնության ժամանակ մատանին կրել աջ ձեռքի մատնեմատին։ Աջ ձեռքին ամուսնական մատանին կրում են հետևյալ երկրներում` Ուզբեկստան, Ուկրաինա, Բելառուսիա, Ռուսաստան, Մոլդովա, Ղազախստան, Սերբիա, Լեհաստան, Վրաստան, Չիլի, Նորվեգիա, Գերմանիա, Ավստրիա, Հունաստան, Իսլանդիա, Իսպանիա (բացի Կատալոնիայից), Հնդկաստան, Վենեսուելա, Արգենտինա, Կիրգիզիա։
Ամուսնական մատանիները ձախ ձեռքին կրում են հետևյալ երկրներում` Հայաստան, Թուրքիա, Ավստրալիա, Ադրբեջան, Կուբա, Բրազիլիա, Ֆրանսիա, Ֆինլանդիա, Իռլանդիա, Կանադա, Մեքսիկա, Սլովենիա, Խորվաթիա, Շվեդիա, ԱՄՆ, Անգլիա, Իտալիա, Չեխիա, Սլովակիա, Էստոնիա, Ճապոնիա, Կորեա, Սիրիա և Իսրայել։
Ըստ հրեական ավանդության՝ հարսնացուն մատանին կրում է ցուցամատի վրա։ Հին Ռուսաստանում ևս սովորություն է եղել մատանին կրել ցուցամատի վրա ։
Գրականություն
Կատեգորիա:Զարդարանքներ Կատեգորիա:Մատանիներ Կատեգորիա:Հարսանիք Կատեգորիա:Քրիստոնեական վարք և փորձ
Կիրստեն Նիլսեն
Կենսագրություն
Նա գիտությունների բակալավրի աստիճան ստացել է Ջորջթաուն համալսարանի դիվանագիտության ֆակուլտետից։ 1999 թվականին ավարտել է Վիրջինիայի համալսարանը։ Որպես կիբեռանվտանգության փորձագետ աշխատել է Ջորջ Վաշինգտոնի համալսարանի կիբեռնետիկ ու ներքին անվտանգության կենտրոնում և Համաշխարհային տնտեսական ֆորումի գլոբալ ռիսկերի խորհրդատվական խորհրդում ։
Sunesis Consulting ընկերության հիմնադիր և նախկին նախագահն է։ Ստեղծել և ղեկավարել է ԱՄՆ տրանսպորտի անվտանգության կառավարման օրենսդիր քաղաքականության վարչությունը ։
Ջորջ Բուշի վարչակազմում ծառայում էր որպես ԱՄՆ Ներքին անվտանգության խորհրդի կանխարգելման, վերապատրաստման և արձագանքման հարցերով նախագահի խորհրդական ։
Դոնալդ Թրամփի աշխատակազմում
2017 թվականի հունվարի 20-ից Ամերիկայի Միացյալ Նահանգների ներքին անվտանգության նախարար Ջոն Քելիի վարչակարգի ղեկավար։
2017 թվականի սեպտեմբերի 6-ից Սպիտակ տան վարչակարգի ղեկավար Ջոն Քելիի առաջին տեղակալ ։
2017 թվականի հոկտեմբերի 11-ին նախագահ Թրամփը առաջարկել է Կիրստեն Նիլսենին նշանակել Ազգային անվտանգության քարտուղար։ Դեկտեմբերի 5-ին Սենատը հաստատել է 62 կողմ, 37 դեմ ձայներով ։
2019 թվականի ապրիլի 7-ին նախագահ Թրամփը Twitter-ում հայտարարել է Նիլսենի հրաժարականի և ԱՄՆ սահմանապահ և մաքսային հանձնակատար Քևին Մակալինանի նշանակման մասին ։
Ծանոթագրություններ
Կատեգորիա:ԱՄՆ-ի քաղաքական գործիչներ Կատեգորիա:ԱՄՆ-ի հանրապետական կուսակցության անդամներ Կատեգորիա:Ջորջթաունի համալսարանի շրջանավարտներ Կատեգորիա:Վիրջինիայի համալսարանի շրջանավարտներ
Ռեբեկա Կադագա
Ռեբեկա Կադագա (Rebecca Alitwala Kadaga, ), ուգանդացի փաստաբան, քաղաքական գործիչ։ Ուգանդայի խորհրդարանի խոսնակ (2011 թվականի մայիսի 19-ից) ։ Ուգանդայի խորհրդարանի պատմության մեջ առաջին ընտրված կին խոսնակն է ։ Հաջորդել է Էդվարդ Սսեաանդին, որը պաշտոնավարել է 2001-2011 թվականներին։ Ռեբեկա Կադագան նաև Ուգանդայի խորհրդարանի անդամ է Կամուլիի շրջանի կանանց ընտրական շրջանից (1989 թվականից) ։
Կենսագրություն
Ռեբեկա Կադագան ծնվել է 1956 թվականի մայիսի 24-ին, Արևելյան Ուգանդայի Կամուլի շրջանում։ Սովորել է Նամասագալի քոլեջում։ 1978 թվականին ավարտել է Մակերերեի համալսարանի իրավագիտության ֆակուլտետը՝ ստանալով իրավագիտության բակալավրի աստիճան, 1979 թվականին Կամպալայի Օրենքի զարգացման կենտրոնից ստացել է պրակտիկ իրավաբանի դիպլոմ, 2000 թվականին՝ Զիմբաբվեի համալսարանից Կանանց իրավունքի դիպլոմ։ 2003 թվականին նույն համալսարանից ստացել է արվեստի մագիստրոսի կոչում՝ մասնագիտանալով Կանանց իրավունքի հարցերում ։
Գործունեություն
1996-1998 թվականներին Ռեբեկա Կադագան եղել է Ուգանդայի տարածաշրջանային համագործակցության (Աֆրիկա և Մերձավոր Արևելք) նախարար, 1998-1999 թվականներին՝ հաղորդակցության և ավիացիայի նախարար, 1999-2000 թվականներին՝ խորհրդարանի հարցերի նախարար։ 2001 թվականին ընտրվել է խորհրդարանի փոխնախագահ և պաշտոնավարել մինչև 2011 թվականի մայիսի 19-ը, երբ ընտրվել է խորհրդարանի խոսնակ ։
2016 թվականի փետրվարին կայացած ընդհանուր ընտրություններից հետո Կադագան 2016 թվականի մայիսի 19-ին միաձայն ընտրվել է խորհրդարանի նախագահ ։
Խորհրդարանական պարտականություններ
Բացի Ուգանդայի խորհրդարանի խոսնակի պարտականություններից, հետևյալ խորհրդարանական հանձնաժողովների անդամ է՝
Հակասություններ
Կադադան խոստացել էր 2012 թվականի դեկտեմբերին Ուգանդայում խորհրդարանի միջոցով անցկացնել հակահամասեռականության օրինագիծը։ Օրինագիծը երբեմն անվանում են «Գեյերի օրինագծի վերացում», միաժամանակ ձգտում էր մահապատիժ կամ ցմահ բանտարկություն սահմանել համասեռական գործողությունների դեմ, սակայն հետագայում մահապատժի տարբերակը օրինագծից հանվեց։ Կադադան ասում է, որ դա օրենք կդառնա, քանի որ շատ ուգանդացիներ «պահանջում են դա» ։
2012 թվականի դեկտեմբերին Կադագան Հռոմում ելույթ է ունեցել Միջազգային քրեական դատարանի և Օրենքի գերակայության խորհրդարանականների խորհրդատվական վեհաժողովի յոթերորդ նիստում ։
Լուրեր էին շրջանառվում, որ Կադագան Հռոմի Պապ Բենեդիկտոս XVI-ից օրհնություն է ստացել Վատիկանում պատարագի ժամանակ ։ Վատիկանի խոսնակ հայր Ֆեդերիկո Լոմբարդին հանդես է եկել հայտարարությամբ, որում ասվում է. «Պատվիրակության հետ հարաբերությունները սովորական չէին և ոչ մի օրհնություն չի եղել»։ Ուգանդայի պատգամավորների խումբը ողջունել է Հռոմի պապին, «ինչպես ցանկացած այլ այցելու, և դա «ոչ մի կերպ չէր հաստատում Կադագայի գործողությունները կամ առաջարկությունները» ։
Ծանոթագրություններ
Կատեգորիա:Ուգանդայի կին քաղաքական գործիչներ Կատեգորիա:20-րդ դարի կին քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Մակերերեի համալսարանի շրջանավարտներ Կատեգորիա:Խորհրդարանի նախագահներ Կատեգորիա:Աֆրիկայի երկրների քաղաքական գործիչներ Կատեգորիա:Կին իրավաբաններ
Նատալյա Գուձի
Նատալյա Գուձի (ナターシャ・グジー, Նատասյա Գուձի ), ճապոնացի բանդուրայիստ և ուկրաինական ծագմամբ երգչուհի։
Կենսագրություն
Նատալյա Գուձին ծնվել է 1980 թվականի փետրվարի 4-ին, Ուկրաինայի արևելյան մասում գտնվող Դնեպրոպետրովսկի մարզում։ Դեռ երեխա ժամանակ նա և իր ընտանիքը տեղափոխվել են նույն երկրի Պրիպյատ քաղաք։
1986 թվականի ապրիլի 26-ին, երբ տեղի ունեցավ Չեռնոբիլի ատոմակայանի վթարը, Նատալյան և իր ընտանիքը տարհանված էին Կիև։ Այդտեղ էլ նա սովորել է երաժշտական դպրոցում և սկսել էր սովորել բանդուրա նվագել։ 1993 թվականին ընդունվել է «Կարմիր բռինչ» կիևյան ազգային ժողովրդական անսամբլիայի երգչախումբը, որը մեծ մասամբ բաղկացած էր չեռնոբիլցի երեխաներից։
1996-1998 թվականներին Նատալյան այդ երգչախմբի հետ մի քանի անգամ ժամանել է Ճապոնիա։ Նրանք Ճապոնիա են մեկնել «Չեռնոբիլի երեխաների հիմանդրամ»-ի հրավերով, որը գլխավորում էր Ռուտի Խիրոկավոն (広河 隆一)։
Հաշվի առնելով այն հանգամանքը, որ այդ համերգները արդեն մեծ ուշադրության էին գրավել, նա 1999 թվականի մարտ-հունիս ամիսներին ելույթ էր ունենում 29 մենակատար համերգներում։ Նատալյան ելույթ էր ունենում համերգներում նրա համար, որ կարողանար փող վաստակել, որպեսզի ճառագայթումից տուժածներին օգնելու համար։ Այս համերգների շնորհիվ առաջացել էր 12 միլիոն իենա (ճապոնական դրամ)։ Այդքան իենան գնացել էր վահանաձև գեղձի քաղցկեղով տառապող երեխաների բուժմանը։
Ռուտի Խիրոկավոյի հանձնարարությունով Նատալյան մնաց Ճապոնիայում և զբաղվեց երաժշտությամբ ։
1999 թվականին, ոչ կառավարական «Չեռնոբիլի երեխաների հիմանդրամ»-ի կամավորներից մեկը Նատալիային ծանոթացրել է Թամաե Միյատոյի հետ,, ով ավելի ուշ դարձել էր նրա վոկալի ուսուցիչը։
Ներկայումս Նատալյա Գուձին ապրում է Տոկիոյում։
Արտաքին հղումներ
Կատեգորիա:Ճապոնացի երգչուհիներ
Ազդանշանում
Ազդանշանում (պահլավ. azd - լուր և nishan - նշան), որևէ լուրի, հրամանի, նախազգուշացման հաղորդումը պայմանական նշանների՝ ազդանշանների օգնությամբ։ Ազդանշանը լինում է տեսողական–առարկայական և հնչյունային։ Վաղ ժամանակներից տեսողական–առարկայական ազդանշանման միջոց են եղել կրակը, ծուխը, ձեռքերի, գավազանի շարժումները, դիմախաղը ևն։ Հնում աթարի դեզի վրա տնկած ավելը նշան էր, թե ամուսնացնելու աղջիկ ունեն։ Խնամիներին ուղարկած կարմիր խնձորը հրավեր էր և նորահարսի կուսության ավետիս։ Հնչյունային ազդանշանը սկզբում իրագործվել է կոկորդային հնչյուններով ու կանչերով, ապա ստեղծվել են հնչեղ գործիքներ։ Հայերն օգտագործել են թմբուկ և փողային գործիքներ (օրինակ XIX դարում զեյթունցիները գործածում էին եկեղեցում օծած հատուկ թմբուկ)։ Հետագայում տեխնիկայի զարգացման շնորհիվ սկսեցին կիրառել կատարելագործված ազդանշաններ, ինչպես ծովային ազդանշաններ, երկաթուղային ազդանշաններ, դիսպետչերական ազդանշաններ, լուսային մնեմոնիկ սխեմաները, ազդանշանման ճանապարհային նշաններով, օպտիկական սարքերի օգնությամբ։ Հնչյունային ազդանշանները (սիրենաների, շչակների միջոցով և այլն) կիրառվում է գլխավորապես տրանսպորտում։ Ըստ նշանակման ազդանշանները լինում են վթարային, հրամանային, հրշեջ, նախազգուշական և այլն։ Ազդանշանները հիմնականում հաղորդվում են էլեկտրական և ռադիոտեխնիկական սարքերի (օրինակ ռադիոփարոսի, ռադիոզոնդի) օգնությամբ։
Հյուսիսային Մակեդոնիայի ժողովրդագրություն
Եվրոպական վիճակագրություն. գնահանտում է առողջապահական ապահովագրության ցուցանիշը ոչ մարդահամարի տեսանկյունից
Եվրամիության վիճակագրության համաձայն՝ ներկայիս ժողովուրդը պակասել է 23.000 մարդկանցով, ովքեր գաղթել են Եվրամիություն 1998-2001 թվականներին ։ Ալբանական նորությունները այնուհետև հայտարարել են, որ բնակչության թիվը կազմում է գրեթե 1.744.237 մարդ, ովքեր հաշվվել են որպես առողջական ապահովագրություն ունեցող մարդիկ ։
==Վիճակագրություն ==
Էթնիկ խմբեր
Արդյունաբերականության և ուրբանիզացիայի գործընթացները Երկրորդ համաշխարհային պատերազմից հետո հանգեցրին բնակչության աճին և մակեդոնացիների էթնիկ ներգրավվածության անկմանը։ Ցուցանիշների բարձրացում է նկատվում հատկապես մուսուլմանների շրջանում. թուրքերը և մակեդոնական մուսուլմանները կազմեցին բնակչության 2.5%-ը։ Երկրորդ համաշխարհային պատերազմից հետո ալբանացիները 17%-ից աճեցին՝ հասնելով 25%-ի 1990-ական թվականներին ։
Ծանոթագրություններ
Կատեգորիա:Հյուսիսային Մակեդոնիայի Հանրապետության հասարակություն Կատեգորիա:Բնակչություն ըստ երկրի
Վլադիմիր Մանյակ
Վլադիմիր Մանյակ (Маняк Володимир Антонович, ), ուկրաինացի գրող, բանաստեղծ, արձակագիր, լրագրող, հասարակական գործիչ։ Ուկրաինայի գրողների, ԽՍՀՄ գրողների (1967) միության անդամ։ Լրագրող Լիդիա Կովալենկոյի ամուսինը։
Կենսագրություն
Վլադիմիր Մանյակը ծնվել է 1934 թվականին Վիննիցայի մարզի Վոլոչիսկի շրջանի Կրիշտոպովկա գյուղում, ծառայողի ընտանիքում։ 1951 թվականին Լվովում ավարտել է միջնակարգ դպրոցը և ընդունվել Լվովի համալսարանի ժուռնալիստիկայի ֆակուլտետ։ Աշխատել է թերթերում, ռադիոյում, հանքերում գործարանում։ Աշխատել է նաև որպես հրատարակչության խորհրդատու ։ Եղել է «Վասիլ Ստուս հիշատակի հիմնադրամ» մշակութային-կրթական կազմակերպության կազմակերպիչներից։ Ղեկավարել է «1932-1933 թվականներին Հոլոդոմորին զոհ գնացած ուկրաինացիների» ասոցիացիան։
Մահը
Մահացել է 1992 թվականի հունիսի 15-ին ավտովթարից Կիևի մարզի Վասիլկովի շրջանի Գլեվախա ավանում։ Թաղված է Բայկովո գերեզմանատան 52 ա հատվածում
Ստեղծագործություններ
Տպագրվել է 1950 թվականից։ Առաջին բանաստեղծությունները հրատարակվել են շրջանային «Зоря» թերթում։ Լույս են տեսել Վլադիմիր Մանյակի բանաստեղծությունների, պատմվածքների, վիպակների ժողովածուները։
Արտաքին հղումներ
Կատեգորիա:Ուկրաինացի գրողներ Կատեգորիա:ԽՍՀՄ գրողների միության անդամներ Կատեգորիա:20-րդ դարի բանաստեղծներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Ուկրաինացի արձակագիրներ Կատեգորիա:Ուկրաինացի լրագրողներ Կատեգորիա:Ուկրաինացի հասարակական գործիչներ Կատեգորիա:Լվովի համալսարանի շրջանավարտներ Կատեգորիա:Ավտոճանապարհային վթարներից զոհվածներ Կատեգորիա:Բանաստեղծներ այբբենական կարգով
Ալիվիլե
Բնակչությունը 2006 թվականի դրությամբ կազմում է 133 մարդ, բնակչության խտությունը` 18.68 մարդ/կմ²։ Բնակավայրը զբաղեցնում է 7.12 կմ² տարածք։
Աշխարհագրություն
Գտնվում է Փարիզ քաղաքից 95 կմ հյուսիս, Ամյեն քաղաքից 23 կմ հարավ։
Ծանոթագրություններ
Կատեգորիա:Ֆրանսիայի բնակավայրեր
Հերպես
Հերպես վիրուսները (Herpesviridae) մեծ ընտանիք է (ԴՆԹ պարունակող վիրուսներ, ԴՆԹ պարունակող վիրուսոիդներ են), որոնք առաջացնում են տարաբնույթ հիվանդություններ ոչ միայն մարդկանց, այլև կաթնասունների և թռչունների մոտ ։
Կան մոտ 200 տեսակի հերպես վիրուսներ։ Այս վիրուսների առանձնահատկությունն այն է, որ երկար ժամանակահատված պահպանվում են բջիջներում (պերսիստենցիա), շատ երկարաժամկետ, առանց կլինիկական նշանների արտահայտման։
Վիրուսների պերսիստենցիան (persistere-մնալ, համառել), այս տերմինը առաջարկված 1923 թվականին ֆրանսիացի վիրուսաբան, մանրէաբան, իմունոլոգ Կոնստանտին Լևատիդիի և ռումինացի վիրուսաբան Շտեֆան Նիկոլաուի կողմից, նշանակում է վիրուսի պահպանումը երկար ժամանակ մարդու օրգանիզմում կամ բջջային կուլտուրայում։ Ընտանիքի անվանումը եկել է հունական ἕρπειν (herpein) սողել, լատինական herро սողում եմ անվանումնորից։ Այս վիրուսներով հարուցված հիվանդությունները ընթանում են սուր, անցնելով լատենտ գաղտնի շրջան, ընթանում են որոշ ժամանակ առանց կլինիկական նշանների։ Օրգանիզմի վիճակի վատթարացման հետ, բացասական ազդակների ազդեցության ժամանակ (մրսածություն, սթրես, հոգնածություն․․) վիրուսը գլուխ է բարձրացնում։
Հերպես վիրուսները ունեն ընդհանուր կենսաբանական հատկությունները։ Նրանք ունեն վիրուսակիրի օրգանիզմի իմունային համակարգի հետ փոխազդեցության արդյունավետ մեխանզմներ, որի շնորհիվ կարողանում են առավելագույն տարածվածության հասնել և պահպանվել երկարատև ժամանակահատված։ Բջիջների տրանսֆորմացիան բերում է իմունոպաթոլոգիական պրոցեների զարգացմանը, որոնք ուղղված են սեփական օրգանիզմի նկատմամբ՝ պայմանավորված վիրուս-ինդուկցված իմունոդեպրեսիայով և վիրուսի երկար պերսիստենցիայով մարդու օրգանիզմում։ Լատենտ շրջանում խախտվում է բջջի ռեպրոդուկցիայի փուլերը։ Այն գտնվում է տիրոջ օրգանիզմի բջիջներում ենթավիրուսային կառույցների տեսքով։
Ախտածագում
Հերպեսի վարակման աղբյուրը հիվանդն է կամ վիրուսակիրը։ Վարակի փոխանցումն իրականացվում է շփման միջոցով։ Օդակաթիլային վարակման դեպքում վիրուսի ներթափանցումը մուտքի դռների շրջանում ուղեկցվում է մաշկի կամ լորձաթաղանթի էպիթելի վնասմամբ, հետագայում շրջանային լիմֆադենիտի զարգացմամբ և վիրուսի արյունածին տարածմամբ, վիրուսաարյունությամբ ու վիրուսամիզությամբ։ Վիրուսի արյունածին տարածումը նպաստում է նրա աբսորբցիային էրիթրոցիտների մակերեսին և կլանումը լեյկոցիտների ու մակրոֆագերի կողմից անավարտ ֆագոցիտոզի տիպով։ Վիրուսաարյունությունը լինում է հերպեսի ոչ միայն համատարած, այլև տեղակայված ձևերի ժամանակ։ Հերպեսի վիրուսն օժտված է նյարդահակությամբ (նեյրոտրոպ) և այդ պատճառով երկար ժամանակ կարող է պահպանվել նյարդային հյուսվածքում՝ չհարուցելով ոչ մի հիվանդագին դրսևորումներ։ Հերպեսի քրոնիկ ձևերի դեպքում, որոնք հանդիպում են առավելապես մեծահասակների շրջանում, վարակի սրացումները կապված են գերսառեցման, այլ վարակային հիվանդությունների հետ և այլն։ Տեղային սուր առաջնային հերպեսը երեխաների շրջանում ավելի հաճախ դիտվում է 6 ամսականից մինչև 5 տարեկան հասակում։ Համատարած ձևերն առավելապես հանդիպում են նորածինների, և բնածին, և ձեռքբերովի իմունային անբավարարություններ, և այլ ծանրացնող ֆոնային վիճակներ ունեցող երեխաների շրջանում։
Հերպես վիրուսներ և հերպեսի տեսակներ
Herpesviridae (հուն. herpes - տենդ) ընտանիքն ընդգրկում է Alphaherpesvirinae, Bthaherpesvirinae, Gammaherpesvirinae ենթաընտանիքները, որոնք միմյանցից որոշակիորեն տարբերվում են գենոմի կառուցվածքով, հյուսվածքների նկատմամբ խնամակցությամբ և թաքնված վարակի տեղակայմամբ։ Նշված ենթաընտանիքներում տարբերում են մարդու բազմաբնույթ վարակիչ հիվանդություններ առաջացնող մի շարք վիրուսներ՝
Հայտնի են հերպես վիրուսների 100-ավոր տեսակներ, որոնցից 8-ն առավել վտանգավոր են մարդու առողջության համար։ Ամենատարածվածը համարվում է HSV-1 տիպի հերպես վիրուսը։ Որպես կանոն վարակումը տեղի է ունենում դեռ մանկական և դեռահասության տարիքում, չնայած որ այն երբեմն արտաքուստ ոչ մի կերպ չի դրսևորվում։ HSV-2 տիպի հերպես վիրուսով վարակումն ավելի հաճախ սկսվում է սեռական կյանքի սկզբում։ Հերպես վիրուսի 3-րդ տիպն առաջանում է բոլորին դեռ մանկուց հայտնի ‹‹Ջրծաղիկ›› հիվանդության արդյունքում։ Հերպես վիրուսների 4-րդ տիպին անվանում են նաև Էպշտեյն-Բարրի վիրուս։ Այն ամենավտանգավոր վիրուսներից մեկն է։ Ընդունակ է հարուցել բազմաթիվ քաղցկեղային հիվանդություններ՝ ավշահանգույցների, լեզվի և այլ օրգանների։ Քաղցկեղային հիվանդություններ կարող է առաջացնել նաև 6-րդ տիպը։ Վիրուսի 5-րդ տիպի առաջացման պատճառը ցիտոմեգալովիրուսային վարակն է, որը վտանգավոր է հատկապես հղի կանանց համար, քանի որ կարող է բերել ոչ միայն վիժումների և վաղաժամ ծննդաբերության, այլև ծանր հետևանքներ թողնել նորածին երեխայի վրա։ 7-րդ և 8-րդ տիպերն այդքան լավ ուսումնասիրված չեն, բայց արդեն հայտնի է, որ նրանք նույնպես առաջացնում են քաղցկեղային հիվանդություններ։
Հերպեսը հասարակ հերպեսի (herpes simplex) հարուցիչով պայմանավորված վարակային հիվանդություն է, որը բնութագրվում է հիվանդության դրսևորումների բազմազանությամբ՝ մաշկի, լորձաթաղանթի ու նյարդային համակարգի առավել ախտահարմամբ։ Հասարակ հերպեսի հարուցիչը ԴՆԹ պարունակող՝ HSV-1 և HSV-2 տիպի վիրուսներն է, որոնցից առաջինն ախտահարում է գերազանցապես բերանի լորձաթաղանթը, շուրթերն ու շրջակա մաշկը, աչքերը և կենտրոնական նյարդային համակարգը (ԿՆՀ)։ HSV-2- ը հիմնականում առաջացնում է սեռական օրգանների ախտահարումներ։ HSV-ներն առաջացնում են ֆիբրոբլաստների, էպիթելային բջիջների լիտիկ, իսկ նեյրոնների թաքնված վարակներ։ Վիրիոնը բարդ է, խոշոր չափերի՝ 150-200 նմ։ Նուկլեոկապսիդը բաղկացած է 162 կապսոմերից, որը շրջափակված է գլիկոպրոտեիդային ելուններով՝ ընկղմված թիրախ բջջի կորիզաթաղանթներից ձևավորված սուպերկապսիդով։ Կապսիդի և արտաքին թաղանթի միջև գտնվում են վիրուսի վերարտադրողականությունն ապահովող ֆերմենտներ ու սպիտակուցներ։ Գենոմը ներկառուցված է գծային երկթել ԴՆԹ-ով։ Օժտված է միջուկային խմբասպեցիֆիկ և մակերեսային տիպային սպեցիֆիկությամբ անտիգեններով։ Մեծահասակների շրջանում հերպեսը հաճախ ընդունում է քրոնիկ կրկնվող ընթացք։ Հերպեսի վիրուսի լայն տարածումը կապված է մարդու օրգանիզմում դրա մշտակայման և վարակի անախտանշային ձևերի առկայության հետ։ Տարբերում են սուր և սրացումով քրոնիկ հերպես, ինչպես նաև սահմանափակ (տեղակայված) և համատարած հերպես։ Ըստ կլինիկական դրսևորումների առաջացնում են մաշկի ու լորձաթաղանթների հերպես, ակնահերպես, գինեկոլոգիական հերպես, հերպեսային բերանաբորբ, հերպեսային մենինգոէնցեֆալիտ, համատարած (ավելի հաճախ ներարգանդային) հերպես։
Սահմանափակ հերպես
Սահմանափակ հերպեսի տարածված ձևը շրթունքների կարմիր երիզի, դեմքի մաշկի, բերանի խոռոչի, լնդերի, քթի, աչքերի շաղկապենու, սեռական օրգանների լորձաթաղանթի էպիթելի ախտահարումն է։ Հիվանդության գաղտնի շրջանը տևում է 2-12 օր, որին հաջորդում է ախտահարված հատվածներում ուժեղ քորի, կարմրության, այտուցի, հեղուկով լցված բշտերի առաջացումը։ Վեզիկուլների տեղում հիվանդները նշում են այրող, ուժեղ ցավեր։ Բշտիկների չորացման ընթացքում գոյանում է կեղևիկ, որն այնուհետև ընկնում է և սպիներ չեն մնում։ Էպիթելում մանրադիտակով հայտնաբերվում է բալոնային դիստրոֆիա՝ էպիթելային բջիջների կործանմամբ և շճային էքսուդատի կուտակմամբ։ Բուն մաշկն այտուցված է, անոթները՝ խիստ գերարյունային, շուրջանոթային հյուսվածքում կան լինֆոհիստիոցիտային ներառումներ։ Բշտիկների ծայրամասերի երկարությամբ տեղակայված են բազմաթիվ հսկա բջիջներ։ Էպիթելի բջիջների կորիզներում հայտնաբերվում են հիմնամասեր, ներառումներ, որոնք շրջապատված են լուսագոտիով (Կոունդրիի մարմնիկներ)։ Ախտահարված բջիջների կորիզներում էլեկտրոնային մանրադիտարկման ժամանակ կարելի է հայտնաբերել վիրուսի կապսիդներ, որոնք վիրուսային մասնիկների հասունացմանը զուգնթաց կորիզից անցնում են բջջապլազմա, և այստեղ ամփոփվում են վակուոլների մեջ։ Բջջի մահվան դեպքում վիրուսներն ազատվում են։ HSV-2 տիպի հերպեսի վիրուսներով պայմանավորված հերպեսային սուր մեռուկային մենինգոէնցեֆալիտը (գլխուղեղուղեղապատյանաբորբ) հազվադեպ է հանդիպում։ 80-90% մահացություն է տալիս և հիվանդի վերապրելու դեպքում հանգեցնում է խորը թուլամտության։ Երեխաների շրջանում հերպեսային մենինգոէնցեֆալիտն ավելի հաճախ դիտվում է 5 ամսականից մինչև 2 տարեկան հասակում առաջնային վարակման դեպքում, մաշկային ախտահարումների հետ զուգակցությամբ՝ հանդիպում է ընդամենը սոսկ 8% դեպքերում։ Բացի արյունածին ուղուց հնարավոր է համարվում վիրուսի տարածումը նաև նյարդաբներով, ինչը հաստատված է փորձարարական տվյալներով։ Հերպեսային մենիգոէնցեֆալիտի դեպքում գլխուղեղը չափազանց թորշոմած է։ Փափուկ ուղեղաթաղանթները գերարյունային են, այտուցված։ Կտրվածքի վրա երևում են ուղեղանյութի փափկեցման օջախներ, երբեմն պղտորավուն մոխրավարդագույն շիլայանման պարունակությամբ լցված խոռոչների տեսքով։ Դրանք առավելապես տեղակայված են մեծ կիսագնդերի շրջանում։ Բնորոշ է համարվում քունքային բլթերի ախտահարումը։ Օջախները կարող են լինել մանր կամ շատ խոշոր, տեղակայված լինել տեղ-տեղ կամ սփռուն, ընդհուպ մինչև մեծ կիսագնդերի գորշ նյութի ու ենթակեղևային հանգույցների ամբողջական ախտահարումը։ Նկատելի է նաև ուղեղանյութի այտուց ու բազմաթիվ ջրիկացումային մեռուկները՝ շուրջանոթային լիմֆոիդային աննշան ներսփռման առկայությամբ, որը դիտվում է նաև փափուկ ուղեղաթաղանթներում՝ սրանց այտուցի և գերարյունության ֆոնի վրա։ Անոթներում՝ արյունազեղումներ պայմանավորող անոթաբորբեր և թրոմբանոթաբորբեր են։ Ախտորոշումը հաստատվում է նեյրոններում վիրուսային մասնիկների ներկորիզային ներառումների և հերպեսի վիրուսի հակածնի (իմունոֆլյուորեսցենտային եղանակով) հայտնաբերմամբ։ Որոշ դեպքերում մեռուկային մենինգոէցեֆալիտն ընդունում է ընթացքի քրոնիկական ձևը՝ պարբերական սրացումներով։ Ընդ որում նկատվում է հիդրոցեֆալիա։ Ուղեղանյութում և ենթակեղևային հանգույցներում բազմաթիվ բշտեր են՝ ջրիկացումային մեռուկների, կրակալման և ուղեղային հյուսվածքի պնդացման (գլիոզ) թարմ օջախների հետ մեկտեղ։ Առկա է նաև այտուց, կրակալման օջախներ, լիմֆոիդային շուրջանոթային մանր ներսփռանքներ։
Կազմություն
Հերպես վիրուսների վիրիոնը սֆերիկ է, տրամագիծը 120-ից 300 նմ է։ Հասուն վիրիոնը պարունակում է 35—45 մոլեկուլ սպիտակուց։ Վիրիոնի կենտրոնում գտնվում է բջիջը, որը պարունակում է ԴՆԹ։ Կորիզը շրջապատում է կապսիդը՝ 100—110 նմ, որը կազմված է միևնույն երկրաչափական կառուցվածք ունեցող սպիատակուցային կառույցներով՝ կապսոմերներով։ Կապսոմերները միմյանց միանալով առաջացնում են իկոսաէդր։ Կապսիդը պարունակում է 16 կապսոմերներ՝150։վեցանկյունաձևլ(հեքսամերներ), 12 հնգակյունաձև (պենտամերներ)։ Կապսիկի շրջապատված է տձև սպիտակուց տեգումենտով՝ շրջապատված գլիկոպրոտեինային թաղանթով։
Կանխարգելում և բուժում
Ներկայումս, հերպեսն ամբողջությամբ չի բուժվում, բայց կարելի է կանխել ախտադարձությունը և փոքր-ինչ բարելավել կյանքի որակը։ Հիվանդության կանխարգելման նպատակով խորհուրդ է տրվում կոփել օրգանիզմը, կրել եղանակին հարմար հագուստ՝ բացառելով շոգ եղանակին գերտաքացումը, իսկ խոնավ ու ցուրտ եղանակին՝ գերսառեցումը, զերծ մնալ սթրեսային իրավիճակներից։ Բուժման նպատակով օգտագործում են ինտերֆերոնի և էնդոգեն ինտերֆերոնի սինթեզը խթանող դեղամիջոցներ։ Որպես հակավիրուսային միջոցներ կիրառվում են ացկլովիրը, ֆամցիկլովիրը, վալացիկլովիրը, վիդարաբինը և այլն։ Հերպեսի բուժման համար նախատեսված ամենահայտնի դեղամիջոցը համարվում է ացիկլովիրը կամ զովիրակսը, որն արտադրվում է հաբերի կամ քսուքների ձևով։ Ընդ որում, դրա ստեղծման համար 1988 թվականին Հերտրուդ Էլայոն ստացել է Նոբելյան մրցանակ։ Վալացիկլովիր քսուքը կիրառում են հիվանդության թեթև ձևի դեպքում։ Այն քսվում է ախտահարված հատվածին օրվա ընթացքում մի քանի անգամ, 5 օրից ոչ պակաս։ Պետք է օգտագործել անգամ ախտանշանների անհետանալուց հետո։ Հաբերը, հիմնականում, նախատեսված են սեռական հերպեսի համար։ Բացի դրանից վալացիկլովիրով հերպեսի բուժումը նպաստում է նաև արյան մեջ ՁԻԱՀ-ի (ձեռքբերովի իմունային անբավարարության համախտանիշ) վիրուսի քանակի նվազմանը և այն կարող է օգտագործվել ՁԻԱՀ-ի համաճարակի վերահսկման համար։ Հերպեսի բուժման նպատակով կիրառվում է նաև վիտամինաթերապիան (B12, B1, B6), ցավազրկման համար ոչ ստերոիդային հակաբորբոքիչ միջոցները (նիմեսիլ, ինդոմետացին, լիդոկայինով քսուքներ), ֆիզիոթերապիա (կվարց)։ ֆերմենտները, որոնք գլխավոր դեր են խաղում հերպես վիրուսների ընկճման և ակտիվացման գործընթացում։ Չբարդացած հերպեսային վարակը բուժվում է նաև տան պայմաններում։
Մեծ քսանյակի Համբուրգի գագաթնաժողով
Մեծ քսանյակի Համբուրգի գագաթնաժողով (G20 Hamburg summit), Մեծ քսանյակի հերթական գագաթնաժողովը, որը տեղի է ունեցել 2017 թվականի հուլիսի 7-8 Գերմանիայի Համբուրգ ։
Արտաքին հղումներ
Կատեգորիա:Մեծ քսանյակի գագաթնաժողովներ Կատեգորիա:2017 կոնֆերանսներ Կատեգորիա:2017 միջազգային հարաբերություններում
Մուհամմադ Հուսեյն Ազադ
Մուհամմադ Հուսեյն Ազադ ( — Mọḥammad Ḥusẹ̅n Āzād; Հունիսի 10 1830 թվական, Դելի, Մեծ մողոլների կայսրություն—Հունվարի 22 1910 թվական, Լահոր, Բրիտանական Հնդկաստան (այժմ Պակիստան) —հնդիկ բանաստեղծ, գրող, գրականագետ, գրականության պատմաբան, մանկավարժ։ Գրել է ուրդու։
Կենսագրություն
Ծնվել է պարսկական ներգաղթյալ, գիտնական և կրոնական առաջնորդ Մուհամմադ Բաքիրի ընտանիքում, որը 1836 թվականից սկսած հրատարակում էր Դելիում առաջին թերթը՝ ուրդու։ 1861-ին Դելիում տեղի ունեցած անկարգությունների ժամանակ Ազադը տեղափոխվեց Լահոր։
Արդեն պատանեկան տարիներին նա բանաստեղծություններ է գրել։ Նա գիտեր պարսկերեն, արաբերեն և անգլերեն լեզուներ և գրականություն։ 1874-ին նա հիմնել է «Անջումանե Փենջաբ» ընկերությունը (Փենջաբ Հասարակություն), որը կարևոր դեր է խաղացել ուրդու գրականության զարգացման գործում։ Ազադը բանաստեղծներին կոչ է արել վերանայել հին կանոնները, իսկապես պատկերել հնդկական կյանքը։
Գլխավոր աշխատանքներ
Նա ուսումնասիրել է տաջիկ-պարսկական գրականության պատմությունը։ Նա գրել է մեծ թվով աշխատանքներ այս թեմայի վերաբերյալ։ Ազադի գրական լեզուն մոտենում էր գաղութին։
Հղումներ
Կատեգորիա:Հնդկաստանի գրականագետներ Կատեգորիա:Իսլամական գրողներ Կատեգորիա:Հնդիկ բանաստեղծներ Կատեգորիա:19-րդ դարի բանաստեղծներ Կատեգորիա:Բանաստեղծներ այբբենական կարգով
Սև կոդ (հեռուստասերիալ)
Սև Կոդ (Code Black), ամերիկյան հեռուստատեսային սերիալ, որի գլխավոր դերում Մարշա Գեյ Հարդենն է։ Սերիալը ցուցադրվել է 2015-2016 թվականներին CBS-ով։ Այն հիմնված է Լոս Անջելեսի հիվանդանոցի մասին պատմող վավերագրական ֆիլմի վրա, որտեղ բժիշկները բախվում են հիվանդանոցի կառավարման ոչ համապատասխան համակարգի հետ, որպեսզի պաշտպանեն իրենց և հիվանդների իրավունքները։
Սերիալը մշակվել է Մայքլ Սեինցմանի կողմից, որ գործաք էր կնքել CBS Television Studios-ի հետ ։ Գլխավոր դերը պիլոտային սերիայում ի սկզբանե վստահվել էր Մեգի Գրեյսին, սակայն վերջին պահին նա հեռացվել է աշխատանքից. նրան փոխարինել է օսկարակիր Մարշա Գեյ Հարդենը ։ 2015 թվականի մայիսի 8-ին ալիքը պատվիրեց առաջին եթերաշրջանի նկարահանումները, որ սկսվել են 2015 թվականի սեպտեմբերի 30-ին ։ 2016 թվականի մայիսի 16-ին սերիալը երկարաձգվել է մինչև երկրորդ եթերաշրջան, իսկ 2017 թվականի մայիսի 14-ին՝ մինչև երրորդ եթերաշրջան ։
Արտադրություն
2015 թվականի հունվարի 27-ին շոուի պիլոտային էպիզոդը թույլատրվել է արտադրության CBS-ի կողմից ։ Հունիսի 4-ին Բրեթ Մահոնին նշանակվել է գործադիր պրոդյուսեր Սև Կոդի համար ։
2015 թվականի հոկտեմբերի 23-ին CBS հեռուստաալիքը պատվիրել է Սև կոդի համար վեց նոր սցենարներ ։ Հաջորդ ամիս CBS-ը պատվիրեց լրացուցիչ հինգ էպիզոդներ ։ CBS-ը երկարաձգել է շոուի երկրորդ եթերաշրջանը մինչև 2016 թվականի մայիսը ։
Ընդունելություն հանրության կողմից
Սև կոդը տարբեր կարծիքների է արժանացել քննադատների կողմից։ Rotten Tomatoes-ում սերիալը ունի 54% վարկանիշ՝ հիմնվելով 39 կարծիքնորի վրա։ Կայքում քննադատների կողմից հնչեցված կարծիքները մեկտեղվում են հետևյալ կերպ․ "Սև Կոդը միջինից բարձ բժշկական դրամա է, համապատասխան թատերական պատմություններով, որոնք երբեմն հետաքրքիր երկխոսութունների են հանգեցնում ։ Metacritic կայքում սերիալը 100-ից 53-րդն է, հիմնվելով 26 քննադատների կարծիքի վրա, որոնք "խառը կամ միջին" կարծիքներ են եղել ։ 2016 թվականին Մոնտե Կառլո հեռուստատեսային փառատոնի ժամանակ Հարդենը հաղթեց "լավագույն դերասանուհին" անվանակարգը Golden Nymph մրցանակով, երբ Սև կոդը առաջադրվել էր որպես լավագույն հեռուստատեսային դրամա ։
Արտաքին հղումներ
Կատեգորիա:Ամերիկյան հեռուստասերիալներ Կատեգորիա:2010-ականների ամերիկյան դրամա հեռուստասերիալներ Կատեգորիա:Անգլերեն հեռուստասերիալներ
Ուոթերթոն Լեյքս
Ուոթերթոն Լեյքս (Waterton Lakes National Park, Parc national de Kouchibouguac ), ազգային պարկ Կանադայում։ Այն տեղակայված է կանադական Ալբերտա պրովինցիայից հարավ-արևմուտք, Բրիտանական Կոլումբիա պրովինցիայի և ԱՄՆ-ի Մոնտանա նահանգի սահմանին։ Ազգային պարկը մտնում է կենսոլորտային տարածքների համաշխարհային ցանցի մեջ, ինչպես նաև ամերիկյան Գլեյշեր ազգային պարկի հետ հանդիսանում է Միավորված ազգերի Կրթության, գիտության և մշակույթի կազմակերպության ՄԱԿԳՄԿ-ի ( United Nations Educational, Scientific and Cultural Organization, UNESCO) օբյեկտ։
Ֆիզիկաաշխարհագրական բնութագիր
Ուոթերթոն Լեյքս ազգային պարկը տեղակայված է Ալբերտա պրովինցիայի մայրաքաղաք Կալգարիից 270 կիլոմետր հարավ, և Լեթբրիջից 130 կիլոմետր հարավ-արևմուտք՝ Քարքարոտ լեռներ արևելյան լանջին ։
Բարձրությունը ծովի մակարդակից տատանվում է 1274 մետրից 2918 մետրի սահմաններում ։ 1500 միլիոն տարի առաջ ազգային պարկի տարածքում ծով է եղել, սրա ապացույցն են տարածքում հայտնաբերված աղի բյուրեղները և քարացած ալեծալքը։ Հետո՝ մինչև բարդ կենդանի օրգանիզմների առաջացումը, էրոզիայի հետևանքով ձևավորվել են քարային ապարները։ Պարկում ներկայացված են տարբեր գույների քարային ապարներ, օրինակ՝ կարմիս արգիլիթը, որը պարունակում է օքսիդացած երկաթի, նույն ժամանակ կա նաև չօքսիդացած երկաթ պարունակող կանաչ արգալիթ ։ Կան նաև բաց դարչնագույն, մոխրագույն, շագանակագույն քարեր (դոլոմիտ, կրաքար), ինչպես նաև հրաբխային ծագման սև քարեր։
Ուոթերթոն Լեյքս ազգային պարկի լեռները ձևավորվել են մեկ խոշոր շարժման պրոցեսի հետևանքով, այլ ոչ թե փոքր երևույթների, ինչպես Քարքարոտ լեռների մնացած հատվածի դեպքում է։ Միլիոնավոր տարիների ընթացքում՝ հարավ-արևմուտքից հյուսիս արևելք շարժումը, ապարներին հնարավորություն է տվել 100 կիլոմետր տեղաշարժվել և ծածկել առավել երիտասարդ (70 միլիոն տարի) ապարները։ Այս ծալքավորությունը կրում է Լյուիս-Թրեսթ ( Lewis Thrust) անունը ։
Ֆլորա և ֆաունա
Ծովի մակարդակից ունեցած բարձրությունների տարբերությունը պայմանավորում է տեղանքի կենսաբազմազանությունը։ Այստեղ կան դաշտեր, ենթալպիական անտառներ, ալպիական տունդրա, պրերիաներ, քարեր, լճեր և նաև քաղցրահամ ջուր ունեցող ճահճային տարածքներ։ Այս էկոտարածքներից յուրաքանչյուրն ունի իրեն հատուկ բուսական աշխարհը։ Պրերիաներում աճում են հետևյալ բույսերը՝ Danthonia, Festuca scabrella и Koeleria macrantha, տերևավոր անտառներում՝ Populus tremuloides, Amelanchier alnifolia և Heracleum lanatum, բարձրալեռնային ալպիական մարգագետիններում՝ Pseudotsuga menziesii, Pinus contorta, Pinus flexilis և Pinus albicaulis: Ծառերի բարձրության մակարդակին աճում են այնպիսի բույսեր ինչպիսիք են՝ Dryas octopetala և Polemonium viscosum: Ենթալպիական անտառը ցածրադիր հատվածներում բնորոշվում է Picea engelmannii и Abies lasiocarpa բույսերով, իսկ բարձրադիր հատվածներում՝ Larix lyallii, Luzula hitchcockii, Picea engelmannii և Abies lasiocarpa բույսերով ։
Տարածքի պահպանություն
1932 թվականին Գլեյշիր և Ուոթերթոն Լեյքս ազգային պարկերը միացրեցին, դառնալով աշխարհում առաջին միջազգային պարկը։ 1992 թվականին միջազգային պարկը ճանաչվեց Համաշխարհային ժառանգություն օբյեկտ։ Սրա պատճառը բուսական աշխարհի և կաթնասունների կենսաբազմազանությունն էր, ինչպես նաև երևելի լեռների և սառցադաշտերի տեսակները ։ 1979 թվականին ազգային պարկն ու շրջապատող տարածքը ներառվեցի համաշխարհային կենսոլորտային տարածքների ցանցում ։
Արտաքին հղումներ
Կատեգորիա:Կատեգորիա ԲՊՀՄ II
Ֆորմիջինե
Բնակչությունը ըստ 2004 թվականի տվյալների կազմում է 31 402 մարդ։ Բնակչության միջին խտությունը՝ 682 մարդ/կմ²։ Զբաղեցնում է 46,98 կմ² տարածք։ Փոստային ինդեքս՝ 41043։ Հեռախոսային կոդը՝ 059։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Սակեր
Սակեր, շակեր, իրանական լեզվախմբին պատկանող սկյութական ցեղեր։ Ըստ անտիկ հեղինակների, վաչկատուն և ռազմասեր սակերները բնակվել են հյուսիսային Մերձսևծովյան շրջաններում՝ ցեղակից կիմերների հարևանությամբ։
Արևելյան Թուրքմենստանում սակերիի լեզուն պահպանվել է մինչև X դար։ Սովետական հնագետները սակերիի մշակութային հուշարձաններ են հայտնաբերել Միջինասիական հանրապետությունների տարբեր շրջաններում։ Սակերի արվեստին բնորոշ է, այսպես կոչված, սկյութական «գազանային ոճով» կերտած գեղարվեստական արտադրանքը։ Նրանց կրոնում գերապատիվ դեր է հատկացվել արևի պաշտամունքին կապված գլխավոր աստվածությանը։
Բնության և գիտության ազգային թանգարան
Բնության և գիտության ազգային թանգարան (国立科学博物館 Կոկուրիցու կագակու խակուբուցուկան), թանգարան, որը գտնվում է Ճապոնիայի մայրաքաղաք Տոկիոյի հյուսիս֊արևելքում գտնվող Ուենոյի զբոսայգում։ Թանգարանը առաջարկում է էքսպոզիցիաներ, որոնք պատմում են Երկիր մոլորակի կենդանի օրգանիզմների էվոլյուցիայի, էկոհամակարգի, գիտական գիտելիքների զարգացման և ժամանակակից տեխնոլոգիաների մասին։ Հատկանշական է, որ այցելուները հնարավորություն ունեն տեղում կատարել ինտերակտիվ գիտական փորձեր։
Պատմություն
Թանգարանը բացվել է 1871 թվականին և տարբեր ժամանակաշրջաններում ունեցել է տարբեր անվանումներ՝ Կրթության նախարարության թանգարան, Տոկիոյի թանգարան, Տոկիոյի գիտության թանգարան, Գիտության ազգային թանգարան, իսկ սկսած 2007 թվականից՝ այն կոչվում է Բնության և գիտության ազգային թանգարան ։
1990-2000 թվականներին թանգարանը արդիականացվել է։ 1999 թվականի ապրիլ ամսին բացվել է նոր շենք, որտեղ այժմ տեղակայված է Գլոբալ պատկերասրահը։ 2006 թվականին աշխատանքը սկսեց Թատրոն֊360֊ը։ 2008 թվականին թանգարանի նախկին Գլխավոր շենքը, որն այժմ զբաղեցնում է Ճապոնիայի պատկերասրահը, ճանաչվեց որպես մշակութային ժառանգություն։
Կառուցվածք
Թանգարանը ներառում է Գլոբալ պատկերասրահ, որն ամբողջությամբ նվիրված է մեր մոլորակին, և Ճապոնական պատկերասրահ։ Էքսպոզիցիաները գտնվում են տարբեր շենքերում։ Ճապոնական պատկերասրահը գտնվում է թանգարանի նախկին Գլխավոր շենքում, իսկ Գլոբալ պատկերասրահը՝ նրա հետևամասում գտնվող նոր շենքում։ Ճապոնական պատկերասրահում տեղակայված է եռաչափ կինոթատրոն, որն ունի 360 աստիճան դիտանկյուն և կոչվում է «Թատրոն֊360»։
Գլոբալ պատկերասրահ
Շենքի տանիքին կա այգի։ Այստեղ կարելի է հանդիպել մոտ 160 տեսակի խոտ, որոնք օգտագործվում են մարդու կողմից։ Հետաքրքիր տեսք ունեն անձրևանոցները, որոնց մոտենալիս մեխանիկորեն բացվում են։
Պատկերասրահում այցելուները հնարավորություն ունեն ինքնուրույն կատարել հետաքրքրաշարժ փորձեր ֆիզիկայից, ինչպես նաև կարող են ինտերակտիվ տարբերակով ծանոթանալ անտառի կյանքին։
Ճապոնական պատկերասրահ
Ճապոնական պատկերասրահի շենքը կառուցվել է նեովերածննդի ոճով։ Այն լիովին պատրաստ էր 1930 թվականին։ Նրա տեսքը նման է սավառնակի, որն այն ժամանակ համարվում էր ժամանակակից տեխնոլոգիաների խորհրդանիշ։
Պատկերասրահում ներկայացված են հետևյալ էքսպոզիցիաները․
Թատրոն֊360
Հասարակության համար Թատրոն֊360֊ի բացումը տեղի է ունեցել 2006 թվականի դեկտեմբերի 21֊ին։ Այն գնդաձև եռաչափ կինոթատրոն է, որտեղ դիտորդը բոլոր կողմերից շրջապատված է ծավալшյին ձայնով և պատկերով։ Թատրոն֊360-ը առաջին անգամ ներկայացվել է Ճապոնիայում անցկացվող «Էքսպո֊2005» միջազգային ցուցահանդեսին՝ «Երկրի սենյակ» անվան տակ։ Ցուցահանդեսից հետո ցուցադրանմուշը ուղարկվեց Բնության և գիտության ազգային թանգարան, որտեղ էլ ստացավ իր այժմյան անվանունը։ Թատրոնի գնդի տրամագիծը կազմում է 12,8 մետր, իսկ մակարեսն իրենից ներկայացնում է առանց կարի հարթ եռաչափ էկրան։ Չափսերը սիմվոլիկ են՝ մոտավորապես Երկիր մոլորակ֊ի տրամագծի մեկ միլիոներորդ մասիչափ։ Այցելուները գտնվում են գնդի կենտրոնում գտնվող կամրջակի վրա։
Ցուցադրվող ֆիլմերը նվիրված են Երկիր մոլորակի ստեղծմանը, դինոզավրերի աշխարհին, մայրցամաքների նավախոտորման տեսությանը, սննդային կապեր։ Բոլոր ֆիլմերը տևում են 8 րոպե։ Բացի «Էքսպո֊2005»֊ին ցուցադրված ֆիլմերից Թատրոն֊360-ի համար թանգարանը ստեղծել է չորս սեփական ֆիլմ։
Արտաքին հղումներ
Կատեգորիա:Ճապոնիայի թանգարաններ Կատեգորիա:1871 հիմնադրված թանգարաններ
Եռանկյան անկյունների գումար
Եռանկյան անկյունների գումարի մասին թեորեմը Էվկլիդեսյան երկրաչափության դասական թեորեմներից է։ Այն պնդում է, որ
Ապացույց
Դիցուք տրված է կամայական ABC եռանկյուն։ B գագաթով տանենք ուղիղ, որը զուգահեռ է AC կողմին (այսպիսի ուղիղը կոչվում է Էվկլիդեսի ուղիղ)։ Նրա վրա նշենք D կետն այնպես, որ A և D կետերը ընկած լինեն BC ուղղի տարբեր կողմերում։ DBC և ACB անկյունները հավասար են որպես ներքին խաչադիր անկյուններ, որոնք առաջացել են AC և BD զուգահեռ ուղիղները BC-ով հատելիս։ Այդ պատճառով եռանկյան B և С գագաթների անկյունների գումարը հավասար է ABD անկյանը։ Եռանկյան բոլոր անկյունների գումարը հավասար է ABD և BAC անկյունների գումարին։ Քանի որ այդ անկյունները միակողմանի են, նրանց գումարը հավասար է 180° աստիճանի (AC և BD զուգահեռ են, AB` հատող)։ Ինչն էլ պահանջվում էր ապացուցել:
Ալուա լե Պեռնուա
Ալուա լե Պեռնուա (Halloy-lès-Pernois), համայնք Ֆրանսիայի Պիկարդիա մարզի Սոմ գավառում ։
Եռանկյան անկյունների գումար
Հետևություններ
Թեորեմից հետևում է, որ յուրաքանչյուր եռանկյան երկու անկյունները սուր են։ Ենթադրենք հակառակը. եռանկյունն ունի միակ սուր անկյունը կամ ընդհանրապես չունի։ Այս դեպքում, եռանկյունն ունի առնվազն երկու անկյուն, որոնցից յուրաքանչյուրը փոքր չէ 90° աստիճանից։ Այդ անկյունների գումարը փոքր չէ 180° աստիճանից։ Իսկ դա անհնար է, քանի որ եռանկյան բոլոր կողմերի գումարն է հավասար 180° աստիճանի։
Ալուա լե Պեռնուա
Բնակչությունը 2006 թվականի դրությամբ կազմում է 372 մարդ, բնակչության խտությունը` 60.00 մարդ/կմ²։ Բնակավայրը զբաղեցնում է 6.2 կմ² տարածք։
Եռանկյան անկյունների գումար
Ընհանրացումներ սիմպլեքս տեսության մեջ
, որտեղ L_{ij} ` սիմպլեքսի i և j նիստերի կազմած անկյուն
Դիտողություններ
Եթե վերջին որոշիչում տեղադրենք n=2, ապա կստանանք զուգահեռագծի դեպքը (կազմված երկու հավասար եռանկյուններից)։ Եթե նախորդ որոշիչում տեղադրենք n=2, ապա կստանանք զուգահեռագծի դեմքը (որը բաղկացած է երկու հավասար եռանկյուններից)։ , որտեղ L_{ij} ՝ վեկտորների կազմած անկյուն L_{i}և L_{j}: Ակնհայտ է, որ ծավալը հավասար է զրոյի։
Ալուա լե Պեռնուա
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 19 կմ հյուսիս-արևմուտք։
Եռանկյան անկյունների գումար
Դիտողություններ
Ընդ որում, վերջին որոշիչը, ինչպես և նախորդը, որոշիչներ են, որոնցում յուրաքանչյուր հաջորդ տող (սյուն) ստացվում է նախորդ տողի տարրերի (սյան) ցիկլիկ տեղափոխությամբ։
Ալուա լե Պեռնուա
Տնտեսություն
2010 թվականին ուներ 250 աշխատունակ (15-64 տարեկան) բնակիչ, որոնցից ակտիվ էին 180-ը, իսկ ոչ ակտիվները` 70։ Ակտիվության ցուցանիշը կազմում է 72,0 %։ 180 աշխատունակ մարդկանցից աշխատել է 161 անձ (86 տղամարդ և 75 կին)։ Գործազուրկ են եղել 19 անձ (9 տղամարդ և 10 կին)։ 70 անաշխատունակներից 15-ը եղել են աշակերտներ կամ ուսանողներ, 31-ը` թոշակառուներ, իսկ 24-ը չեն աշխատել տարբեր պատճառներով ։
Վելետրի
Վելետրի (Velletri), հին իտալական քաղաք Լացիո մարզի Հռոմ գավառում, Արտեմիզո լեռան ստորոտում։
Վելիտրի
Վելիտրի (Velitrae), Ոլսկերի ամենակարևոր քաղաքներից մեկը, որը Անկ Մարցիի օրոք նշանակությամբ չէր զիջում Հռոմին։ Նվաճվել է Հռոմեացիներով մ.թ.ա. 494 թ.-ին։ Դրանից հետո բնակիչների շատ անգամ էին ապստամբում Հռոմի դեմ, ինչով հանրապետությանը հասցնում էին շատ հոգսեր։ Ապպիևյան ճանապարհը անցավ քաղաքի կողքով և այն աստիճանաբար անկում ապրեց։ Որոշ պատրիցիական ընտանիքներ հետագայում կառուցեցին այստեղ ամառանոցներ։ Դրանց մեջ էին նաև Օկտավիանոսների տոհմը, որին պատկանում էր Օկտավիանոս Օգոստոսը։ Ապագա կայսրը իր պատանեկությունը անցկացրել է Վելիտրիոււմ։
Նոր դարաշրջան
Անտիկ քաղաքը սնանկացրեց Ալարիխը։ 981 թ.-ից եղել է Տուսկուլումյան կոմսերի տարածքը։ XIII դարում ձեռք է բերել անկախություն և մինչև 1589 ղեկավարվում էր որպես ազատ կոմուննա։ XVI դարում շրջապատված էր հզոր պատերով, որոնք մասամբ պահպանվել են։ 1744 թ.-ին Վելետրիում տեղի ունեցավ ավստրիացիների և իսպանացիների հետ ճակատամարտ։ Կարդինալ Ստեֆանո Բորջիան Վելետրիում բացեց անդրծովյան հնությունների թանգարան։ 1944 թ.-ի մայիսին, երբ քաղաք եկավ հակահիտլերյան կոալիցիան, քաղաքի հին մասը ենթարկվեց քանդվելուն։
Երկրագիտություն
Օկտավիանոսների ամառանոցը և ուրիշ պատրիցիական տներ երկրաբանների համար ներկայացնում են շատ մեծ հետաքրքրություն։ Այստեղից է ծագել Աֆինա Պալլադայի արձանը, Նապոլեոնի ժամանակներից Լուվրում պատվավոր տեղ զբաղեցնող։
Ծանոթագրություններ
Կատեգորիա:Հռոմ նահանգի քաղաքներ Կատեգորիա:Իտալիայի քաղաքներ
Պառավ Իզերգիլը
«Պառավ Իզերգիլը» (Старуха Изергиль), Մաքսիմ Գորկու պատմվածքը՝ գրված 1894 թվականին, բաղկացած 3 մասից։ Պատմվածքի մեջ տեղ են գտել 2 լեգենդ՝ Լարրայի մասին լեգենդը և Դանկոյի մասին լեգենդը, ինչպես նաև պառավի պատմություններն այն տղամարդկանց մասին, որոնց սիրել է կյանքի ընթացքում։
Առաջին անգամ հրատարակվել է «Սամարայի լրագրում» 1895 թվականի ապրիլի 16-ի 80 համարում, ապրիլի 23-ի 86 համարում, ապրիլի 27-ի 89 համարում։
Ըստ երևույթին գրվել է 1894 թվականի աշնանը, ինչը հաստատվում է 1894 թվականի հոկտեմբերի 4-ին Վ. Գ. Կորոլենկոյին գրված նամակով։
Լեգենդ Լարրայի մասին
Պառավի պատմած առաջին լեգենդի հերոսը Լարրան է՝ կնոջ և արծվի որդին։ Նա միայն արտաքինով է նման մարդու, մահ սերմանող է և կյանքին հակադրվողը։ Բնազդին անխոհեմ հետևելը, նպատակին ձգտելը ցանկացած գնով, անցյալից և ապագայից զուրկ գոյությունը. այս ամենը արժեզրկում էին նաև հպարտությունը և սկզբնապես Լարրային հատուկ գեղեցկությունը։ Նա մարմնացած անհոգիություն է. միայն իրեն է համարում կատարյալ և ոչնչացնում է իրեն անցանկալի ամեն ինչ։ Լարրան զրկված է մարդկային բախտից. նա չի մահանում, այլ դադարում է լինելուց։ Ինքնասպանության փորձը չի հաջողվում, գետինը խույս էր տալիս նրա հարվածներից։ Նրանից մնում է միայն ստվերը և «մերժվածի» անուն։ Լարրայի ճակատագիրը որոշում է մարդկային դատը։ Հենց միայնության և մարդկանցից անջատման մեջ է Գորկին տեսնում ամենասարսափելի պատիժը։
Լեգենդ Դանկոյի մասին
Դարեր առաջ տափաստանում ապրում էր մի ցեղախումբ։ Հետո եկան ուրիշ ցեղեր և քշեցին այդ մարդկանց անտառի խորքը։ Ցեղը չէր կարող հետ գնալ տափաստան, սակայն առջևում էլ վտանգավոր անտառն էր թունավոր ճահիճներով։ Հանկարծ երևան է գալիս Դանկոն ու առաջնորդում մարդկանց անտառի միջով դեպի այլ տափաստան։ Ճանապարհին մարդիկ չարանում են նրա դեմ և ցանկանում սպանել, սակայն Դանկոն ձեռքերով պատռում է կուրծքը ու հանում բոցավառ սիրտը, մարդկանց հասցնում տափաստան, որից հետո մեռնում է։ Ոչ ոք չի նկատում, որ նա մահացավ, միայն մի մարդուց, որը, ինչ-որ բանից վախենալով, ոտքը դնում է հպարտ սրտի վրա։ Սիրտ, կայծեր ցրելով, հանգչում է, որից հետո մնում են տափաստանի կապույտ կայծերը։
Աղբյուրներ
Կատեգորիա:Պատմվածքներ Կատեգորիա:Մաքսիմ Գորկու պատմվածքներ Կատեգորիա:1892 պատմվածքներ
Հայրապետ Գալստյան
Հայրապետ Մեսրոպի Գալստյան, հայ բժիշկ, ուռուցքաբան։ Բժշկական գիտությունների դոկտոր (1975), պրոֆեսոր (1991), ԳԱԱ թղթակից անդամ (2000) , ՀՀ ԲԳԱ անդամ (1997), ՌԴ ԲԳԱ անդամ (1998)։
Կենսագրություն
1960 թվականին ավարտել է Երևանի բժշկական ինստիտուտը։ 1977 թվականից Բ. Ա. Ֆանարջյանի անվան ուռուցքաբանության ազգային կենտրոնի ընդհանուր ուռուցքաբանության բաժանմունքի վարիչն է, 1981-2002 թվականներին՝ միաժամանակ փոխտնօրեն, մինչև 2014 թվականը՝ տնօրեն ։ 1981 թվականից եղել է ՀՀ ուռուցքաբանների և ռենտգենաբանների ընկերության նախագահը, 1994 թվականից՝ ԱԱԻ ուռուցքաբանության ամբիոնի վարիչ, 2001 թվականից «Բժշկական ռադիոլոգիա» և «Ուռուցքաբանություն» մասնագիտություններով Մասնագիտական ԳԽ նախագահն է, 2002 թվականից ՀՀ գլխավոր ուռուցքաբանն է ։ 2004 թվականից ուռուցքաբանների հայկական ասոցիացիայի պատվավոր նախագահ, ճառագայթային ուռուցքաբանների և ռադիոլոգների ասոցիացիայի պատվավոր նախագահ ։
Գործունեություն
Աշխատանքները վերաբերում են ստամոքսաաղիքային համակարգի, կաթնագեղձի, փափուկ հյուսվածքների չարորակ նորագոյացությունների ախտորոշման և համակցված բուժման հարցերին։ Առաջիններից մեկն է ԽՍՀԱ-ում ներդրել ուռուցքաբանական հիվանդների բուժման պրակտիկայում չարորակ ուռուցքների նախավիրահատական խոշոր ֆրակցիաներով ճառագայթային բուժում ։
20-ից ավելի մեթոդական հանձնարարականների և ռացիոնալիզատորական առաջարկների, հեղինակային վկայականների, 312 հրատարակված գիտական աշխատանքների, 6 մենագրությունների և ուսումնական ձեռնարկների հեղինակ է։
Արտաքին հղումներ
Կատեգորիա:Հայ բժիշկներ Կատեգորիա:Հայ ուռուցքաբաններ Կատեգորիա:Բժշկական գիտությունների դոկտորներ Կատեգորիա:ՀՀ ԳԱԱ թղթակից անդամներ Կատեգորիա:Երևանի պետական բժշկական համալսարանի շրջանավարտներ Կատեգորիա:Մխիթար Հերացու մեդալակիրներ Կատեգորիա:Հայ պրոֆեսորներ Կատեգորիա:Երևանի պատվավոր քաղաքացիներ
Վահագն Դավթյան
Վահագն Արմենակի Դավթյան, հայ բանաստեղծ, հրապարակախոս, թարգմանիչ, դրամատուրգ։ Հայկական ԽՍՀ 1977 թվականի պետական մրցանակի դափնեկիր («Կոմունիստները» բանաստեղծության և «Տաղարան» բանաստեղծությունների շարքի համար), Չարենցի անվան մրցանակի դափնեկիր (1979)։ ՀԽՍՀ մշակույթի վաստակավոր գործիչ։ Հայաստանի գիտությունների ազգային ակադեմիայի ակադեմիկոս (1996) ։ ԽՍՀՄ գրողների միության անդամ 1949 թվականից։
Կենսագրություն
Ծնվել է 1922 թվականին Արաբկիրում (Արևմտյան Հայաստան), որը ծվարած է Եփրատի ափին գտնվող Ոսկեգետակի մոտ։ 4 տարեկան է եղել, երբ Տրապիզոնից նավով գաղթել են և ժամանակավորապես հաստատվել Կրասնոդարում։ Գաղթական արաբկիրցիները 1930-ական թվականներին եկել և Երևանում հիմնել են նոր Արաբկիր թաղամասը։ Այդ մասին իմանալով՝ 1932 թվականին մոր և քրոջ հետ վերադառնում և հաստատվում են Երևանում, հայրը ավելի ուշ միանում է իրենց, քանի որ Կրասնոդարում փռապան էր և օգնում էր ընտանիքին։
Դպրոցն ավարտելուց հետո ուղարկել են բանակ, անմիջապես սկսվել է երկրորդ համաշխարհային պատերազմը։ Մասնակցել է Հայրենական մեծ պատերազմին, վիրավորվել է և վերադարձել տուն, ընդունվել համալսարան։ 1948 թվականին ավարտել է Երևանի պետական համալսարանը։ Եղել է «Ավանգարդ» թերթի աշխատակից՝ 1945-1954 թվականներին, «Գրական թերթի» պատասխանատու քարտուղար՝ 1954-1962 թվականներին, գլխավոր խմբագիր՝ 1962-1965 թվականներին, «Հայրենիքի ձայն» թերթի հիմնադիր-գլխավոր խմբագիր՝ 1965-1967 թվականներին, Սփյուռքահայության հետ մշակութային կապի կոմիտեի նախագահի տեղակալ՝ 1967-1981 թվականներին, «Սովետական Հայաստան» (1989 թվականից՝ «Վերածնված Հայաստան») ամսագրի գլխավոր խմբագիր՝ 1981-1990 թվականներին, Հայաստանի գրողների միության նախագահ՝ 1991-1994 թվականներին, Հայաստանի գիտությունների ազգային ակադեմիայի թղթակից անդամ՝ 1986 թվականին, ակադեմիկոս՝ 1996 թվականին։ Մահացել է 1996 թվականի փետրվարի 21-ին Երևանում, աճյունն ամփոփած է Երևանի Կոմիտասի անվան պանթեոնում  ։ ԽՄԿԿ անդամ 1953 թվականից։
Ստեղծագործություններ
Մոտ 40 բանաստեղծական ժողովածուի, գրական- հրապարակախոսական հոդվածների 2 գրքի, մամուլում տպագրված մոտ 1000 հոդվածի, գրախոսությունների, էսսեների, հուշագրությունների հեղինակ է։ Վահագն Դավթյանի ստեղծագործությունները սկսել են տպագրվել 1935 թվականից։ Թարգմանել է Ա. Ս. Պուշկինի, Ս. Ա. Եսենինի, Ա. Բլոկի, Շ. Պետեֆիի, Ռոբերտ Բըրնսի, Ռուդաքի, Մեժելայտիս, Ա. Կիրակոսյանի և այլոց բանաստեղծություններից։
Հիշատակ
Վահագն Դավթյանի անունով է կոչվում Երևանի թիվ 149 դպրոցը և Արաբկիրի այգին, որտեղ տեղադրված է բանաստեղծի հուշարձանը։ Արաբկիր վարչական շրջանում Դավթյանի անունով է կոչվել նաև փողոց։ 2012 թվականին Երևանի Արաբկիր համայնքի Նաիրի Զարյանի փողոցի 80 հասցեում բացվել է Վահագն Դավթյանի հուշատախտակը ։
1976 թվականին գեղանկարիչ Հրանտ Ստեփանյանը վրձնել է Վահագն Դավթյանի դիմանկարը, որը գտնվում է Չարենցի անվան արվեստի և գրականության թանգարանում։
Երկերի մատենագիտություն
Գրքեր Վահագն Դավթյանի թարգմանությամբ
Արտաքին հղումներ
Կատեգորիա:Կոմիտասի անվան պանթեոնում թաղվածներ Կատեգորիա:20-րդ դարի արևելահայ բանաստեղծներ Կատեգորիա:Հայ հրապարակախոսներ Կատեգորիա:Հայ դրամատուրգներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:Ռուսերենից հայերեն թարգմանիչներ Կատեգորիա:ԽՍՀՄ գրողների միության անդամներ Կատեգորիա:20-րդ դարի հայ գրողներ Կատեգորիա:20-րդ դարի թարգմանիչներ Կատեգորիա:Հայ տղամարդ բանաստեղծներ Կատեգորիա:Հայ տղամարդ գրողներ Կատեգորիա:20-րդ դարի հայ բանաստեղծներ Կատեգորիա:20-րդ դարի տղամարդ գրողներ Կատեգորիա:ՀՀ ԳԱԱ ակադեմիկոսներ Կատեգորիա:Բանաստեղծներ այբբենական կարգով
Ալու (Սոմի գավառ)
Ալու (Hallu), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 37 կմ արևելք։
Ալեն-Ֆուրնիե
Ալեն-Ֆուրնիե (Alain-Fournier, իսկական անուն-ազգանունը՝ Անրի Ֆուրնիե, ), ֆրանսիացի արձակագիր։
Հայտնի է դարձել 1913-ին գրած միակ ավարտուն վեպով՝ «Երկար Մոլնը» (Le Grand Meaulnes) ։ Վեպով հռչակ ձեռք բերելով՝ դառնում է կայացած գործարար Կլոդ Կազիմիր-Պերիեի քարտուղարը, որի հետ համահեղինակությամբ սկսում է աշխատել «Բրեստ, անդրատլանտյան կայան» ստեղծագործության վրա։
Ալու (Սոմի գավառ)
Տնտեսություն
2010 թվականին ուներ 110 աշխատունակ (15-64 տարեկան) բնակիչ, որոնցից ակտիվ էին 85-ը, իսկ ոչ ակտիվները` 25։ Ակտիվության ցուցանիշը կազմում է 77,3 %։ 85 աշխատունակ մարդկանցից աշխատել է 79 անձ (45 տղամարդ և 34 կին)։ Գործազուրկ են եղել 6 անձ (2 տղամարդ և 4 կին)։ 25 անաշխատունակներից 10-ը եղել են աշակերտներ կամ ուսանողներ, 8-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ալեն-Ֆուրնիե
Վախճանվել է Առաջին համաշխարհային պատերազմի սկզբին Մառնի ճակատամարտում Վերդենի մոտ գտնվող Սեն-Ռեմի անտառում։
Մահվանից հետո 1924 թվականին «Հրաշք» վերնագրով հրատարակվում է նրա վաղ շրջանի բանաստեղծությունների և արձակ մանրապատումների գիրքը։ 1922 թվականին «Nouvelle Revue française» ամսագրում հրատարակվում են «Կոլումբ Բլանշ» անավարտ վեպի հատվածները։
Ծանաթագրություններ
Կատեգորիա:Ֆրանսիացի արձակագիրներ Կատեգորիա:Առաջին համաշխարհային պատերազմի մասնակիցներ Կատեգորիա:Առաջին համաշխարհային պատերազմում զոհվածներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի ֆրանսիացի վիպասաններ